Illejla l-Kumitat Eżekuttiv tal-Partit Nazzjonalista, fuq proposta mis-Segretarju Ġenerali Francis Zammit Dimech għan-nom tal-Kunsill Amministrattiv tal-partit approva unanimament li tinħatar Kummissjoni Kandidati kif ġej. Il-Kumitat Eżekuttiv qed iwaqqaf Kummissjoni Kandidati li tkun komposta minn: 1) Colin Vella Bowman bħala Chairperson tal-Kummissjoni, u mill-membri Il-President tal-Kunsill Amministrattiv huwa membru ex officio. Il-funzjoni tal-kummissjoni hi li: a) tidentifika żgħażagħ, nisa u rġiel f'kull lokal ta' Malta u Għawdex li jkunu idonji u li jikkwalifikaw biex ikunu kandidati f'isem il-partit għal xi elezzjoni lokali, nazzjonali jew Ewropea; b) tirriċerka f'kull settur ta' ħidma kulturali, artistika, edukattiva, professjonali, kummerċjali, ekonomika, soċjali u kull vokazzjoni jew qasam ieħor ta' xogħol fil-pajjiż bl-iskop li tidentifika żgħażagħ, nisa u rġiel li jkunu idonji u li jikkwalifikaw biex ikunu kandidati għal xi elezzjoni f'isem il-partit kif diġa' imsemmi; c) tirraporta lill-Kunsill Amministrattiv bir-riżultati tal-ħidma tagħha; d) tassigura li jsir l-eżerċizzju ta' diliġenza dovuta (due diligence) kif ukoll tagħmel l-aċċertamenti u l-apprezzzament meħtieġa dwar l-idonjetà ta' kull persuna riferuta lilha mill-Kunsill Amministrattiv bħala persuna li tista' tkun kandidata prospettiva f'xi elezzjoni f'isem il-partit u tissottometti r-rakkomandazzjonijiet tagħha lill-Kunsill Amministrattiv; u e) tirraporta regolarment lill-Kunsill Amministrattiv u lill-Kumitat Eżekuttiv Għall-finijiet ta' dawn il-funzjonijiet persuna idoneja tfisser persuna b'karattru personali integru u onest, li l-unika motivazzjoni tagħha hi li tkun ta' servizz għall-poplu u għall-ġid komuni tiegħu, kompetenti, u li tkun issodisfat l-eżerċizzju dwar diliġenza pruvata. Il-Kumitat Eżekuttiv fl-istess laqgħa beda japprova statut ġdid tal-partit li jipprovdi għal Kummissjoni Kandidati bl-inkarigu preċiż li jissorvelja l-ħatra ta' kandidati f'isem il-Partit Nazzjonalista, sabiex il-Partit Nazzjonalista ikun minn issa lest għal kull sfida elettorali li jista' jkun hemm.